Riigi Kinnisvara AS

**Riigi Kinnisvara AS** (lühend **RKAS**) on 2001. aastal asutatud Eesti kinnisvaraettevõte.  RKAS loodi riigile kuuluva kinnisvara senisest tõhusamaks haldamiseks . 
Riigi Kinnisvara AS tegutseb riigi kinnisvaravaldkonna kompetentsikeskusena. 

Ettevõtte peamisteks klientideks on riigiasutused ja avalike teenuste pakkujad, kellele osutatakse kinnisvaraga seotud haldus-, arendus, hanke- ja projektijuhtimise teenust. RKASi peamine ülesanne on riigi kinnisvara saneerida, läbipaistvalt ja efektiivselt arendada ja hallata ning riigivalitsemiseks mittevajalik vara võõrandada. Ettevõttes töötab 223 inimest üle Eesti, esindused asuvad Tallinnas, Tartus, Pärnus ja Jõhvis.

Riigi Kinnisvara AS kuulub täielikult Eesti Vabariigile ja selle aktsiaid käsutab rahandusministeerium.  RKAS loodi valitsuse korraldusega 28. juunist 2001. Selles kehtestati aktsiakapitaliks 93 400 000 krooni, mis jagati 93 400 nimeliseks riigile kuuluvaks lihtaktsiaks nimiväärtusega 1000 krooni. Mitterahalise sissemaksena anti aktsiaseltsile üle 5 Tallinna kinnistut aadressidega Suur-Ameerika 1 (tollal rahandusministeeriumi hoone, hilisema nn superministeeriumi hoone asukoht), Lõkke 4 (Registrite ja Infosüsteemide Keskus, kaitseväe toetusteenuste keskus jm), Lühike jalg 9a (Neitsitorn, Tallitorn, nendevaheline müür ja galerii), Kopli 72 (endise sõjatehase hoonekompleks koos ladude ja varjenditega) ning Kose tee 4 (spordikompleks, Maarjamäe kunstmuruväljak)  

Aktsiaseltsi asutamine oli osa 2001. aastal alanud riigi kinnisvarakorralduse reformist, mille eesmärk oli koondada ühe haldaja kätte riigi kinnisvaraobjektid, mille seas 2001. aastal oli ligi 15 000 ehitist.  Äriühingu abil loodeti vajalikud hooned korda teha, mõjutamata riigieelarve tasakaalu ja võlakoormust. Algsete plaanide kohaselt tuli peaaegu kogu hoonestatud kinnisvara üle anda 2003. aastaks. Riigikontrolli 2016. aastal valminud aruande kohaselt oli 15 aasta jooksul üle antud 25% kinnisvarast, riigi ühtse kinnisvarapoliitikani jõudmata, vajalike tööde maht küündis hinnanguliselt 500 miljoni euroni. 
Riigikontroll analüüsis 11 kinnisvaraobjekti, mille näitel olid kulud asutuste eelarvetes vastupidi ootustele kasvanud keskmiselt üle 2,5 korra, seda peamiselt kinnisvara rahastamismudeli muutuse tõttu. 
## Kinnisvaraportfell
RKASi kinnisvaravaraportfell jaguneb neljaks grupiks:
# haldusportfell – objektid, mis kuuluvad RKASile ja on kaetud üürilepingutega ning on tavapärases kasutuses;
# arendusportfell – hoonestatud või hoonestamata kinnistud, mis omavad potentsiaali väärtuse tõusuks läbi arendustegevuse. Arendusportfelli kuuluvad ka varad, mille arendusprotsess on pooleli;
# müügiportfell – mittevajalik vara, mida ei ole riigi vajadustest lähtuvalt otstarbekas hoida ning mille RKAS on otsustanud võõrandada, seda vajadusel eelnevalt väärtustades;
# lepinguline portfell – haldusobjektid, mis ei kuulu RKASile ja kus RKAS osutab haldusteenust lepingu alusel.
2018. aasta aprillis otsustas Vabariigi Valitsus anda riigiasutustele ja RKASile juurde otsustusvabadust, et parandada ülevaadet kinnisvarainvesteeringute vajadusest. 

Seni tegi investeerimis- ja rahastamisotsuseid valitsus, ministeeriumide otsustusvabadus on olnud väike. Uue otsuse kohaselt peavad ministeeriumid hakkama ise oma kinnisvarakulusid juhtima, et suureneks vastutus kinnisvaraotsuste tegemisel ja kasvaks motivatsioon kulusid kokku hoida. Valitsus otsustab kinnisvarainvesteeringute mahud valitsemisalade lõikes ning vastutav minister otsustab ressursside detailsema kasutuse. Erandiks on uued strateegilised investeeringud, mida jääb otsustama valitsus.

## Juhtimine
6. detsembrist 2023 on Riigi Kinnisvara AS juhatuse esimees Tarmo Leppoja.

4. detsembrist 2017 kuni 06. detsember 2023 oli Riigi Kinnisvara juhatuse esimees Kati Kusmin.

2015–2017 oli juhatuse esimees Urmas Somelar. Enne teda oli selles ametis Jaak Saarniit.  

RKASi peakontor on asunud Tallinnas Lelle tänav 24. Praegu asub peakontor Tallinnas, Tartu mnt 85. Lisaks on piirkonna kontorid Tartus, Pärnus ja Jõhvis.

## Sponsorlus
Riigi Kinnisvara ASi sponsorlustegevus on korraldatud vastavalt põhikirjale, mille kohaselt ettevõtte võib maksta toetusi ja teha annetusi järgmistel tingimustel: 

* toetuse maksmine toetab Riigi Kinnisvara ASi tegevus- ja finantseesmärke;
* Riigi Kinnisvara ASil on vabu vahendeid toetuse maksmiseks;
* Riigi Kinnisvara ASi konsolideerimisgruppi kuuluvate äriühingute poolt makstavate toetuste kogusumma kalendriaastas ei ületa toetusteks ettenähtud määra, milleks on 0,5% kolme eelneva majandusaasta keskmisest konsolideeritud puhaskasumist.

Riigi Kinnisvara AS avaldab teabe makstud toetuste ja tehtud annetuste kohta enda veebilehel kolme tööpäeva jooksul sellekohase otsuse tegemisest arvates. Asjakohane teave on veebilehel avalik vähemalt viie aasta jooksul toetamise lõppemisest või annetuse tegemisest. Veebilehel märgitakse toetuse saaja nimi või nimetus, toetuse summa ja toetamise põhjendus.

## Viited

## Välislingid
* Riigi Kinnisvara AS-i koduleht
* Riigi Kinnisvara Facebook https://www.facebook.com/RiigiKinnisvara/
* Riigi Kinnisvara Instagram https://www.instagram.com/riigikinnisvara/
* Järgmine suur e-edulugu võib tulla ehituses Äripäev, 10. aprill 2019
* Rakvere ametikooli õpilaskodu õueala hakkab ilmestama Jass Kaselaane skulptuur "Koduvalvur" Virumaa Teataja, 5. aprill 2019
* Riik müüb majandusministeeriumi endise hoone enam kui kuue miljoni euroga ERR, 3. aprill 2019
* Lihula päästjad said mugavama töökeskkonna Pärnu Postimees, 29. märts 2019
* Nõmme tuletõrjedepoos käib põhjalik ümberehitus ERR, 26. märts 2019
* Selgus Eesti kõige keskkonnasõbralikuma hoone arhitektuurivõistluse võitja Maaleht, 19. märts 2019
* RKAS otsib Patarei müümiseks kinnisvarafirma abi ERR, 13. märts 2019
* Tööd alustanud riigimaja avas lõpetav minister Sakala, 7. märts 2019
* Kunstimuuseumi vanasse majja tulevad korterid Tartu Postimees, 25. veebruar 2019
* Rakvere ametikooli uhke õpilaskodu kerkib jõudsalt. Järva Teataja, 7. veebruar 2019
* Riik ja Tallinna linn loobuvad Patarei vangla ostueelisõigusest. Merekindlus läheb enampakkumisele Ärileht, 6. veebruar 2019
* Vabadussõja võidusamba remont lõpeb kuu keskpaigas Delfi, 5. veebruar 2019
* RKAS müüb maha kunagi Tihemetsa tehnikumi kasutuses olnud mõisahoone ERR, 5. veebruar 2019
* Riik RKASist dividende ei võta Äripäev, 4. veebruar 2019
* Minister ootab RKAS-ilt tänavu enam kui 26 miljoni suurust kasumit BNS, 4. veebruar 2019
* Rahvusraamatukogu hakatakse rekonstrueerimima ERR, 31. jaanuar 2019
* RKASi juht otsustas skandaali tõttu tagasi astuda, andes poliitikuile veel viimase ninanipsu EPL, 22. juuni 2017
* RKAS ei pruugi riigi büroohoonete omanikuks jääda EPL/ÄP, 13. juuni 2017
* Madis Hindre RKAS müüs Tartus kinnistu soodsalt Erki Möldrile ERR, 13. juuni 2017
* LHV pensionifondid investeerivad Riigi Kinnisvara AS-i arendusprojektidesse 48,5 miljonit eurot LHV pressiteade, 8. juuni 2017
* Margit Aedla Riigi Kinnisvara AS teeb sel aastal kõigi aegade rekordit – investeeritakse ligi 100 miljonit eurot EPL, 17. mai 2017
* Riik tahab vabaneda liigset kulu tekitavast kinnisvarast ERR, 28. märts 2017
* Reet Pärgma Riigikogu korruptsioonivastane erikomisjon: Arsenali kinnistute müük näib korruptiivne EPL, 21. veebruar 2017
* Reet Pärgma Andres Ammas: riigil puudub selge ja ühtne kinnisvarapoliitika EPL, 5. veebruar 2017
* Ann-Marii Nergi Riigifirma keeldus Arsenali kinnistuid buumi tippajal müümast, kaotades üle 3,5 miljoni euro EPL, 30. jaanuar 2017
* Reet Pärgma Rahandusministeerium ''vs'' Riigi Kinnisvara: kas viga on hankijas või seaduses? EPL, 4. jaanuar 2017
* "Aas ja Siem: monopoolse RKAS-i teenus on liiga kallis" ERR, 8. mai 2020